Diari Oficial de la Generalitat Valenciana


Sumari del DOGV 4391, del 03-12-2002 (2002/13044)

ACORD de 30 d'octubre de 2002, de la Comissió Territorial d'Urbanisme de Castelló, relatiu a la modificació puntual núm. 1 del Pla General d'Ordenació Urbana de Cinctorres.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4391

Data del DOGV
:   03-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13028


Data del document
:   30-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Cinctorres
    * pla d'urbanisme

ACORD de 30 d'octubre de 2002, de la Comissió Territorial d'Urbanisme de Castelló, relatiu a la modificació puntual núm. 1 del Pla General d'Ordenació Urbana de Cinctorres. [2002/X13354]
  
Vist l'expedient relatiu a la modificació puntual núm. 1 del Pla General d'Ordenació Urbana, en el municipi de Cinctorres i de conformitat amb els següents:
  
Antecedents
  
Primer. Amb data 3 de maig de 2002, el Ple de l'Ajuntament de Cinctorres, va acordar sotmetre a informació pública la modificació núm. 1 del Pla General en l'illa fronterera al carrer Sol de la Vila d'eixe municipi, per mitjà d'edictes publicats en el periòdic Levante, de 15 de maig de 2002, i en el Diari Oficial de la Generalitat Valenciana, número 4.260, de 30 de maig de 2002. Durant el període d'exposició pública no es va produir cap al·legació.
  
Amb data 5 de juliol de 2002, el Ple de l'Ajuntament aprova provisionalment la citada modificació.
  
Segon. El 15 de juliol de 2002, té entrada en el Registre General de la Conselleria d'Obres Públiques, Urbanisme i Transports a Castelló, l'escrit de l'Ajuntament de Cinctorres, per mitjà del qual sol·licita l'aprovació definitiva de la modificació.
  
Tercer. La documentació està formada per memòria informativa i justificativa i pla d'informació de planejament vigent i pla d'ordenació d'alineacions i rasants amb la nova ordenació proposada.
  
Quart. La modificació puntual núm. 1 del Pla General de Cinctorres pretén l'ajust de les alineacions d'una illa tocant amb el sòl no urbanitzable i recaient al carrer Sol de Vila de manera que es reajusten els límits respecte al vial i s'establix una profunditat edificable màxima.
  
En la memòria s'assenyala que no es produïx augment de l'aprofitament lucratiu privat, i es manté idèntica quantitat de sòl de destí públic, per la qual cosa els 185 m² de sòl que s'ocupa per l'edificació en una zona es recuperen com a vial públic en una altra. A més no s'altera el règim urbanístic ni les ordenances de la zona i es justifica detalladament que es dóna compliment al que establix l'article 17 de l'annex al Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià (RPCV).
  
Fonaments de dret
  
Primer. La tramitació de la modificació ha sigut correcta, de conformitat amb l'article 55 en concordança amb el 38 de la Llei 6/1994, de 15 de novembre, Reguladora de l'Activitat Urbanística (LRAU).
  
Segon. La documentació està completa, a l'efecte del que disposa l'article 27 de la LRAU.
  
Tercer. La modificació que s'examina suposa la introducció d'alteracions en l'ordenació detallada del sòl urbà, en el sentit d'ajustar l'alineació d'una illa respecte a les reculades que en esta es produïxen amb el vial Sol de Vila, sense que es produïsca disminució de la superfície dotacional viària ni augment de la superfície de sòl privat ni cap augment d'aprofitament lucratiu privat.
  
Tal com reiteradament ha establit la jurisprudència, la determinació concreta de l'ordenació detallada en el sòl urbà s'emmarca clarament dins de la discrecionalitat del planejament urbanístic, i gaudix en tals casos l'administració d'àmplia llibertat per a triar la forma en què el territori ha de quedar ordenat. Així mateix, són les citades matèries determinacions urbanístiques que tracen, junt amb altres, el model físic d'una convivència purament local, sense incidència en interessos supralocals, per la qual cosa, quan de tals determinacions es tracte, aquella discrecionalitat ha de ser actuada per l'Ajuntament, des de la representació que li conferix la legitimació democràtica.
  
La Llei 6/1994, de 15 de novembre, Reguladora de l'Activitat Urbanística (LRAU), arreplega clarament esta línia jurisprudencial. Així, l'article 40 d'esta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, establix que li està vedat a la resolució autonòmica d'aprovació qüestionar la interpretació de tal interés formulada pel municipi des de la pròpia representativitat. Únicament és possible, en supòsits com el que ens ocupa, un control autonòmic de legalitat, ja que, com assenyala l'article 40.1, últim paràgraf, de la LRAU, la Generalitat no podrà aprovar definitivament els plans que incórreguen en infracció d'una disposició legal estatal o autonòmica.
  
Quart. La modificació planteja canvis que es justifiquen en la finalitat de possibilitar un millor desenrotllament de l'illa, que en cas contrari disposava de puntes d'edificació molt estretes que dificultaven una correcta solució tipològica d'habitatges en el tipus d'illa tancada, i eliminar al seu torn els patis oberts a façana impropis d'esta, per la qual cosa la modificació es fonamenta en criteris de racionalitat.
  
Amb la pretesa modificació no es produïx augment de l'edificabilitat prevista en la zona, i es manté el sòl de destí viari (dotacional públic), per la qual cosa es dóna compliment al que establix l'article 17 de l'annex del Reglament de Planejament i en l'article 55.3 de la LRAU, i no s'observa cap objecció que puga qüestionar l'aprovació definitiva del document.
  
Cinqué. De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, el director general d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, com és el cas de Cinctorres, tindrà directament efectes de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda:
  
Aprovar definitivament la Modificació Puntual núm. 1 del PGOU de Cinctorres en l'ajust de les alineacions d'una illa que recau al carrer Sol de la Vila.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.